Eutelsati kaudu Hiinasse NTDTV programmi edastamise taastamine (kirjalik deklaratsioon)
Marco Cappato
(IT) Härra president, daamid ja härrad, tänan teid nende nimel, kes toetasid kõnealust algatust. Tahaksin tänada rohkem kui 440 liiget, kes lisasid oma allkirjad. Siinne parlament nõuab Eutelsati kaudu NTDTV programmide edastamise taastamist Hiinas. Vabadus hankida teavet ja teadmisi on põhiline inimõigus. Siinne parlament näitab, nagu ta on teinud Sahharovi auhinna, Hu Jia ja kutse puhul dalai-laama juurde, et kritiseerides Hiinat või ELi seoses inimõigustega, teeme seda selleks, et edendada Hiina rahva vabadust.
